stanford-oval/wikipedia huggingface dataset:
Vaihteisto
Välityssuhde

Vaihteiston pienet vaihteet (joilla välityssuhteen arvo on suuri) tarjoavat suuren momentin ja alhaisen pyörimisnopeuden. Vaihteiston suuremmat vaihteet (joilla välityssuhteen arvo on pieni) tarjoavat alhaisempaa momenttia ja suurta pyörimisnopeutta. Vaihteistolta saatavan momentin suuruuteen vaikuttaa tehonlähteeltä, eli moottorilta saatava teho kyseisellä kierrosnopeudella. Vaihteiston hyötysuhde esimerkiksi planeettapyörästöissä paranee mitä pienempi välityssuhde on, johtuen lähinnä vaihteiston sisäisien häviöiden kasvamisesta.
Välityssuhteen muuntamisen avulla moottori voidaan pitää käyntinopeusalueella niin alhaisissa, kuin korkeissakin voiman ulosoton nopeuksissa. Esimerkiksi tavanomainen polttomoottori sammuu alhaisilla kierroksilla, joten valitsemalla vaihteistolta suurempi välityssuhde voidaan nostaa moottorin kierrosnopeutta lähemmäksi käyntinopeusaluetta – samalla pitäen vaihteiston voiman ulosoton nopeus alhaisena. Sähkömoottori ei välttämättä tarvitse vaihteistoa, sillä sähkömoottorin tehontuotto saattaa olla riittävä alhaisillakin kierrosnopeuksilla, joten hyytymisongelmaa ei välttämättä ilmaannu. Sama tilanne on myös ajettaessa polkupyörällä, sillä jalkojen voimantuotto ei vaadi minimikierrosnopeutta. Näin ollen yksivaihteisellakin pyörällä pystyy ajamaan.
Vaihteiston välityssuhde on käyttävän akselin pyörimisnopeuden ja käytettävän akselin pyörimisnopeuden osamäärä. Yleensä moottoriajoneuvon vaihteiston välityssuhde on yhtä suurempi, eli vaihteisto kasvattaa momenttia mutta pienentää pyörimisnopeutta. Polkupyöräillessä jalkojen pyöritysnopeus on niin paljon polttomoottorin kierroslukua pienempi, että välityssuhde on yleensä yhtä pienempi, jolloin momentti pienenee ja pyörimisnopeus kasvaa. Portaalla tarkoitetaan yleensä vaihteiston sisäistä momentinvälitystiehen kuuluvaa kokonaisuutta, joka muuntaa momenttia. Tavallisesti tällainen kokonaisuus on hammaspyöräpari. Vaihteistossa on siten aina vähintään yksi porras ja kaksi hammaspyörää. Portaiden lukumäärä vaikuttaa lähinnä suurimpaan välityssuhteeseen, joka vaihteistolla on mahdollista saavuttaa.
Välityssuhde voidaan myös laskea vaihteiston hammaspyörien hammaslukujen suhteena.
Vaihteistokonstruktioita

CVT, portaaton automaattivaihteisto (katso myös variaattori).
Hydrostaattinen vaihteisto on hydrauliikalla toteutettu tehonsiirto, jossa ajonopeutta säädellään esimerkiksi pumpun tilavuusvirtaa muuttamalla. Käytössä päältäajettavissa ruohonleikkureissa sekä raskaiden työkoneiden erikoissovelluksissa. Hyötysuhde jää huomattavasti hammaspyörävaihteistoa huonommaksi.
Fuller-vaihteisto (synkronoimaton hammaspyörävaihteisto).
Ketjuvaihteisto on esimerkiksi useimpien maastopyörien vaihteistona.
Lieriöhammaspyörävaihteistossa yhden portaan muodostavat kaksi keskenään rynnössä olevaaselvennä yleensä ulkohammastettua lieriöhammaspyörää. Pyörimisakselit ovat yhdensuuntaiset (tavallisesti akselit ovat synkronoituja).
Planeettavaihteistossa momenttia välittävät lieriömäiset hammaspyörät, jotka ryhmitellään aurinkopyöräksi, planeettapyöriksi ja kehäpyöräksi. Aurinkopyörä on järjestelmässä sisimpänä ja rynnössä planeettapyörien kanssa. Planeettapyörät taas ovat rynnössä uloimpana olevan sisähammastetun kehäpyörän kanssa. Planeettapyörät on yhdistetty toisiinsa kannattimella. Planeettapyörästön välityssuhde riippuu hammaspyörien hammasluvuista sekä käyttävän ja käytettävän osan valinnasta. Tietyillä hammasluvuilla yhdellä planeettapyörästöllä on kuusi mahdollista välityssuhdetta, joista kaksi on negatiivisia (peruutusvaihde). Usein planeettavaihteistoissa on useita planeettapyörästöjä, jotka on osin kytketty toisiinsa. Vaihteet saadaan lukitsemalla ja vapauttamalla planeettavaihteiston osia hydraulijärjestelmän avulla ja momentinmuunnin toimii kytkimenä, joka yhdistää moottorin vaihteistoon.  (Katso myös yksinkertainen planeettavaihde.)
Robottivaihteisto, eli manuaalivaihteisto jossa ei tarvita kytkinpoljinta.
Kaksoiskytkinvaihteisto (esim. VW:n DSG).
Aiheesta muualla

Kuvia tai muita tiedostoja aiheesta Vaihteisto Wikimedia Commonsissa
Uusinta Ensemble

Uusinta Ensemble vuonna 2009
Uusinta Ensemble on Grammy-palkittu suomalainen kamariyhtye, joka on keskittynyt nykymusiikin esittämiseen. Vuoteen 2013 saakka yhtye tunnettiin nimellä ”Uusinta-kamariyhtye”, englanniksi "Uusinta Chamber Ensemble".
Uusinta perustettiin vuonna 1998 säveltäjä Osmo Tapio Räihälän aloitteesta, ja alkuvaiheessa sen jäsenistössä oli poikkeuksellisen runsaasti säveltäjiä, kuten Max Savikangas, Riikka Talvitie, Kimmo Leppälä ja Lauri Toivio. 
Yhtye on kantaesittänyt runsaasti suomalaisten ja Pohjoismaiden säveltäjien musiikkia. Viime vuosina sen ohjelmisto on laajentunut jatkuvasti, mihin on vaikuttanut sen yhteistyö eri kansainvälisten toimijoiden ja festivaalien kanssa. Kotimaan lisäksi Uusinta Ensemble on esiintynyt Ranskassa, Espanjassa, Tanskassa, Norjassa, Ruotsissa, Saksassa, Virossa, Itävallassa ja Yhdysvalloissa. Yhtyeen New Yorkin debyytti huhtikuussa 2014 oli laajasti huomattu arvostelumenestys. Uusinta Ensemble julkaisi ensimmäisen levynsä, at the edge of timen vuonna 2004. Yhtyeen nykyiset jäsenet ovat eturivin nuoren polven suomalaisia muusikoita. Uusinta Ensemblen taiteellisena johtajana toimii säveltäjä Jarkko Hartikainen.
Uusinta Ensemblen sisällä toimii vakiintuneena kokoonpanona Uusinta-jousikvartetti. Uusinta Ensemble on tehnyt yhteisesiintymisiä mm. Helsingin kamarikuoron, ranskalaisen Ensemble Alephin, saksalaisen ensemble adapterin ja espanjalaisen Ensemble Espai Sonorin kanssa.
Uusinta Ensemble on kantaesittänyt mm. Oscar Bianchin Kimmo Hakolan, Osmo Tapio Räihälän, Olli Koskelinin, Veli-Matti Puumalan, Sebastian Fagerlundin ja Max Savinkankaan musiikkia. Kaudella 2009–2010 yhtye oli mukana EU:n tukemassa re:new-projektissa, jolla promotoitiin eurooppalaista nykymusiikkia useissa Euroopan maissa. Hankkeeseen osallistui Suomesta Uusinta Ensemblen lisäksi Lapin kamariorkesteri. Uusinta Ensemble juhli syyskaudella 2009 toimintansa 10. vuotta. Helsingin Musiikkitalossa syksyllä 2011 alkanut Klang-nykymusiikkisarja sai alkunsa Uusinta Ensemblen piiristä.
Uusinta Ensemblen yhteydessä toimi aiemmin myös taidemusiikin julkaisemiseen keskittynyt Uusinta Kustannusosakeyhtiö, joka sittemmin on eriytetty yhtyeen toiminnasta.
Helsingin kamarikuoron, Uusinta Ensemblen, Nils Schweckendiekin, Anna Kuvajan ja Timo Kurkikankaan Reconnaissance-albumi voitti tammikuussa 2024 ICMA-palkinnon (International Classical Music Awards). Uusinta Ensemble voitti helmikuussa 2024 parhaan kuoroteoksen Grammy-palkinnon säveltäjä Kaija Saariahon Reconnaissance-kuoroteoksen levytyksestä. Sama albumi sai vuoden 2023 parhaan klassisen musiikin albumin Emma-palkinnon.
Taiteelliset johtajat

2008-2015 Ville Raasakka
2016-2022 Perttu Haapanen
2023- Jarkko Hartikainen
Diskografia

Extraterrestrial (2003, 2CD)
At the Edge of Time (2004)
Rock Painting (2006)
Being Beauteous (2011)
Suså 3 (2011)
Hyperorganism (2016)
Beat Furrer Works for Choir and Ensemble (2016)
Sebastian Hilli: confluence / divergence (2020)
Kaija Saariaho: Reconnaissance (2023)
Zensolence (2024)
Aiheesta muualla

Uusinta
Uusipöylin linnavuori

| Uusipöylin linnavuori> Sijainti |
| --- | --- |
 Uusipöylin linnavuori
Koordinaatit:  60.21181675°N, 23.76145793°E
Valtio:  Suomi
Paikkakunta:  Lohja
Historia
Tyyppi:  Linnavuori
Huippukausi:  rautakausi, keskiaika
Infobox OKVirheellinen NIMI-arvo: 
Uusipöylin linnavuori tai Pyölinniitun mäki on Uudellamaalla Karjalohjan Tallaassa sijaitseva linnavuori.
Linnavuori

Linnavuori sijaitsee neljä kilometriä kaakkoon Karjalohjan kirkosta Lohjanjärven länsipäässä olevalla leveällä Tallaanniemellä. Niemi jää Tallaan kylän taakse ja sijaitsee noin 200 metriä Lohjanjärven rannasta. Mäki kohoaa ympäristöään yli 20 metriä korkeammalle ja mäen laki on umpeen kasvanutta kalliomaastoa. Mäessä on yksi jyrkänne, joka aukeaa lähes huipulla etelään. Mäki ei ole erityisen jyrkkä missään ilmansuunnassa ja se onkin kivivallein lähes kokonaan ympäröity. V. Maajoen mukaan linnapiha on 38 metriä pitkä ja 9–13 metriä leveä. Kivivallit ovat enimmäkseen sortuneet. Etelärinteen valli on reunoistaan huolellisesti ladottu ja vallin sisäosa pienemmillä kivillä täytetty. Itäsivun valli kulkee eteläsivua vastaan kohtisuorasti. Se on romahtanut ja levinnyt viisi metriä leveäksi röykkiöksi. Pohjoisrinteen valli on 16 metriä pitkä ja se on reunoistaan huolellisesti rakennettu särmikkäistä kivistä. Valli on kuitenkin sortunut. Sama valli jatkuu pienen kallionyppylän jälkeen noin 6 metriä. Maajoki kertoi, että paikalliset asukkaat kertoivat itäisessä vallissa olleen portti kulkua varten.
Tutkimuksia

Kohde tunnettiin jo 1800-luvulla, jolloin sitä tutkivat erikseen Hjalmar Appelgren ja J. Wefvar (vuonna 1879). Tämän jälkeen sitä on lähinnä vain tarkastettu vuosina 1937 (V. Maajoki), 1992 (Hannu Kotivuori) ja 1997 (Kaarlo Katiskoski).
Hoitaminen ja opastus

Vuonna 1997 paikka tarkastettiin inventoinnin yhteydessä. Silloin huomattiin alueen kasvaneen umpeen niin, että se haittasi havainnointia. Alueen hoitamisesta on tehty päätös, mutta sitä ei ole vielä toteutettu. Tavoitteena on raivata kulkuväylä linnavuorelle ja avata näköalaa sekä poistaa kivivalleissa kasvavat puut.
Vasemmistorintama (Ranska)

Vasemmistorintama (ransk. Gauche démocrate et républicaine, GDR) on ryhmä Ranskan kansalliskokouksessa johon kuuluu vasemmisto- ja kommunistipuolueita. Ryhmän suurin puolue on Ranskan kommunistinen puolue.
Ryhmän puolueet

Ranskan kommunistinen puolue (ransk. Parti communiste français, PCF)
Vasenpuolue (ransk. Parti de gauche, PG)
(ransk. Mouvement pour la Réunion)
Martiniquen itsenäisyysliike (ransk. Mouvement indépendantiste martiniquais, MIM)
Guayanalainen sosialistinen puolue (ransk. Parti socialiste guyanais, PSG)
Sekalainen vasemmisto (ransk. Divers gauche, DVG)
Valehtelevat viettelijät (6. tuotantokausi)

| Valehtelevat viettelijät (6>  tuotantokausi) |
| --- | --- |
Alkuperämaa:  Yhdysvallat
Ikäraja:  
Esittäminen
Verkko:  ABC Family (Yhdysvallat)   Sub (Suomi)
Ensimmäinen esitys:  2015-06-022. kesäkuuta 2015
Viimeinen esitys:  2016-03-1515. maaliskuuta 2016
Esitysten määrä:  20
Kaudet
 ← Edellinen 5. tuotantokausi Seuraava → 7. tuotantokausi
Yhdysvaltalaisen televisiosarjan Valehtelevat viettelijät kuudes tuotantokausi on sarjan toiseksi viimeinen 20 jaksoa sisältävä kausi, jota alettiin esittää Yhdysvalloissa ABC Family-kanavalla 2. kesäkuuta 2015. Kahden lisäkauden tekemisestä ilmoitettiin 10. kesäkuuta 2014 ja näin Valehtelevista viettelijöistä tuli kanavan tähän mennessä pisimpään kestänyt sarja.
Kauden pilottijakson käsikirjoitti sarjan luoja I. Marlene King ja ohjasi Chad Lowe. Kuudes kausi ei sisällä puolivälissä näytettävää lomateemaista spesiaalijaksoa, mutta myöhemmin New York Comic Con ilmoitti, että kaudelle tullaan tekemään kulissien takana -spesiaali. Kausi sisältää lisäksi 5 Years Forward -jakson, jossa kuvataan tyttöjen mahdollista tulevaisuuden elämää, 5 vuotta A-piinan päättymisestä.
ABC Family loi myös nettikilpailun, jonka kautta sarjan fanit voisivat osallistua mainoskampanjaan lähettämällä omaa taidettaan promotoidakseen kuudetta tuotantokautta. Voittajaksi valittu promojuliste julkaistiin Seventeen -lehdessä kesä/heinäkuun 2015 numerossa. Kanava markkinoi kuudetta kautta kutsumalla sitä "vastausten kesäksi". Kauden toista puoliskoa varten julkaistiin erillinen promojuliste vuoden 2015 joulukuussa.
Suomessa kuudetta kautta alettiin esittää Sub-kanavalla 19. maaliskuuta 2016, heti viidennen kauden päätyttyä. Kuudennen kauden uusintoja on esitetty Sub-kanavalla vuonna 2017.
Juoni

Kuudennen kauden alussa tytöt yrittävät selvitä A:n rakentaman ”nukkekodin” kauheuksista ja lopulta heidän pakosuunnitelmansa onnistuu. Myös Alisonin katoamispäivänä kadonnut naapurikaupungin tyttö Sara Harvey löydetään nukketalosta, jossa häntä on pidetty kaksi vuotta vankina. Sara ei pysty sopeutumaan kotielämäänsä, joten hän karkaa ja muuttaa asumaan Emilyn luo. Tytöt ovat syvästi traumatisoituneita nukkekodin tapahtumista ja heillä on vaikeuksia toipua kokemistaan kauhuista. Pian poliisi pidättää tyttöjen koulukaverin, Andrew Campbellin, epäiltynä sieppauksesta. Todisteiden puuttuessa poliisi lopulta vapauttaa Andrew’n, ja tytötkin tajuavat ettei hän olekaan A, eli Charles.
A:n henkilöllisyys herättää kysymyksiä edelleen, mutta vastaus voi löytyä vain DiLaurentisin perheestä. Ali yrittää saada isänsä kertomaan, kuka Charles on. Tämä kieltää ensin pojan olemassaolon, mutta lopulta totuus paljastuu: Jasonilla ja Alilla todella oli Charles-niminen isoveli, mutta hänet suljettiin Radleyyn lapsena yritettyään tappaa vauvaikäisen Alisonin. Hän teki itsemurhan parantolassa 16-vuotiaana. Vastausten etsiminen jatkuu siis jälleen Radleyssa. Pian tytöt alkavat kuitenkin epäillä, ettei Charles ole oikeasti kuollut.
Myöhemmin Mona palaa Rosewoodiin elossa mutta ei enää omana itsenään, ja joutuu saman tien tiukkaan poliisikuulusteluun. Hänen vanha ystävänsä Lesli joutuu epäilysten kohteeksi, mutta A-hupun alta paljastuukin lopulta joku aivan toinen – kauempaa tuttu henkilö, joka onkin silti aivan toinen kuin kaikki luulivat.
Viiden vuoden päästä viisi tyttöä kohtaavat jälleen toisensa Rosewoodissa. He ovat erossaolon aikana kokeneet iloja ja suruja kukin tahollaan, ja nyt heidän on selvittävä uudesta mysteerikuolemasta. Alin sisko Charlotte DiLaurentis (Charles/CeCe Drake/A) katoaa ja löytyy kuolleena. Ei ole varmaa, onko kyseessä murha vai itsemurha. Alison alkaa epäillä ystäviään, kunnes kuvioihin tulee uusi vainoaja.
Vehmaskoski

| Vehmaskoski |
| --- | --- |
Kunta:  Virrat
Koordinaatit:  62°17′24.9″N, 24°02′46.4″E
Pituus:  500 m
Pudotuskorkeus:  7 m
Vehmaskoski
Vehmaskoski on Virtain Kotalan kylässä sijaitseva koski, joka on suosittu kalastuskohde. Koski on toinen koski Jyrkeejärvestä Vehmasjärveen laskevassa joessa. Vehmaskoski on osa Kotalan koskia.
Vehmaskoski on nimensä mukaisesti rannoiltaan vehmas. Noin puolen kilometrin mittainen koski putoaa noin 7 metriä. Silta ylittää kosken puolivälissä.
Vehmaskosken luontaisia kalalajeja ovat järvitaimen, hauki ja ahven. Koskeen on istutettu järvitaimenta ja harjusta. Luonnonvaraisella järvitaimenella on rasvaevä, joka on istutetulla leikattu pois. Vain istutettuja, alamitan ylittäviä järvitaimenia saa ottaa.
Aiheesta muualla

Kotalan kosket kotalankosket.com. Viitattu 18.2.2023.
Venla Lamberg

Venla Lamberg (s. 2003) on suomalainen jalkapalloilija, pelipaikaltaan puolustaja. Hän on pelannut Jyväskylän Pallokerhon juniorijoukkueissa. Hän pelasi seuran edustusjoukkueessa ensimmäisen liigaottelunsa huhtikuussa 2021 Helsingin Jalkapalloklubia vastaan.
Venla Lampén

Venla Maaria Lampén (o.s. Saarelma, s. 17. maaliskuuta 1974 Asikkala) on suomalainen keskimatkojen juoksija. Hän edusti koko uransa ajan Asikkalan Raikasta ja hänen valmentajanaan toimi Matti Saarelma. Kalevan kisoista hän on saavuttanut kolme hopeaa ja yhden pronssin 800 metrin juoksussa sekä kaksi hopeaa ja yhden pronssin 1 500 metrin juoksussa. Lisäksi Lampén on saavuttanut sisäratojen SM-kilpailuista yhden kullan, kolme hopeaa ja kaksi pronssia 800 metrin juoksussa sekä yhden kullan, kolme hopeaa ja kaksi pronssia 1 500 metrin juoksussa. Virallisissa kilpailuissa hän ei ole kilpaillut vuoden 2004 jälkeen. Hänen ennätyksensä 800 metrin juoksussa on 2.03,47.
Venla Mäkelä (jalkapalloilija)

Venla Mäkelä (s. 1. huhtikuuta 2001) on suomalainen jalkapalloilija, pelipaikaltaan hyökkääjä. Hän on Puistolan Urheilijoiden kasvatti ja on edustanut juniori- ja alasarjoissa myös Malmin Palloseuraa ja Pallokerho-35:tä. Kaudella 2020 hän pelasi lainalla lahtelaisessa FC Kuusysissä ja ensimmäisen liigaottelunsa Tikkurilan Palloseuran joukkueessa. Kaudella 2021 hän pelasi liigassa neljä ottelua Tampereen Ilveksen joukkueessa. Kaudella 2022 hän edustaa liigassa Nurmijärven Jalkapalloseuraa ja teki ensimmäisen liigamaalinsa kauden ensimmäisessä liigaottelussa Helsingin Palloseuraa vastaan.
Venla Paunonen

Venla Elina Paunonen (s. 24. heinäkuuta 1990 Myrskylä) on suomalainen yleisurheilija, jonka päälaji on 400 metrin aitajuoksu. Hän edustaa Turun Urheiluliittoa.
Kalevan kisoissa Paunonen on saavuttanut kultaa 400 metrin aitajuoksussa Vaasassa 2013 ennätysajallaan 57,44 ja Porissa 2015. Lahdessa 2012 hän saavutti hopeaa. 800 metrin juoksussa Paunonen on voittanut pronssia Oulun Kalevan kisoissa vuonna 2016. Viestijuoksun SM-kilpailuista hänellä on 4 × 400 metrin viestistä kultaa vuodelta 2015, 4 × 800 metrin viestistä kultaa vuodelta 2013 ja hopeaa vuosilta 2012, 2015 ja 2016. Hänellä on myös maaotteluedustusta.
Paunosen kaksi vuotta nuorempi sisar Aino Paunonen on myös yleisurheilija. Heitä molempia valmentaa valmentaa heidän isänsä Ari Paunonen. Heidän äitinsä on Aila Paunonen.
Ujjwala Raut

Ujjwala Raut
Ujjwala Raut (s. 11. kesäkuuta 1978 Mumbai) on intialainen malli. Hän on esiintynyt monien tunnettujen merkkien muotinäytöksissä, kuten Gucci, Hugo Boss, Valentino, Oscar de la Renta ja Victoria’s Secret. Hän on poseerannut muun muassa Dolce & Gabbanan, Yves Saint Laurentin, Roberto Cavallin ja H&M:n mainoksissa.
Yksityiselämä

Ujjwala Raut meni naimisiin miesmalli Craig Maxwell Sterryn kanssa 19. kesäkuuta 2004. Raut haki avioeroa vuonna 2009, minkä jälkeen he taistelivat oikeudessa Ksha-tyttärensä huoltajuudesta. Raut sai yksinhuoltajuuden.
Aiheesta muualla

Ujjwala Raut Fashion Model Directory -sivustolla (englanniksi)
Valealampi (Sysmä)

| Valealampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°32′42″N, 25°44′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Korkeanalaseen 
Järvinumero:  14.228.1.010
Mittaustietoja
Pinnankorkeus:  85,7 m  
Pituus:  330 m  
Leveys:  190 m  
Rantaviiva:  0,779 km  
Pinta-ala:  3,487 ha  
Saaria:  ei saaria 
 fiValealampi 
Valealampi Valkealammi on Päijät-Hämeessä Sysmässä Tikkalan kylän lähellä sijaitseva lampi.
Maantietoa

Lammen pinta-ala on 3,5 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Pianakkaojan valuma-alueeseen (14.228) se kuuluu. Lammen vedenpinnan korkeus on 85,7 metriä mpy.
Ueda

| Ueda (上田市) |
| --- | --- |
 Uedan linna
 lippu:  symboli
 Uedan sijainti Naganon prefektuurissa
 Ueda
 Koordinaatit: 36°24′07″N, 138°14′57″E 
Valtio:  Japani
Alue:  Chūbu, Kōshin’etsu
Prefektuuri:  Naganon prefektuuri
Pinta-ala:  
 – Kokonaispinta-ala:  552,04 km²
Väkiluku (06/2020):  156 098
 – Väestötiheys:  282,8 as./km²
Symbolit:  
 – Kukka:  Kirsikka
 
 https://www.city.ueda.nagano.jp/ 
Infobox OKVirheellinen NIMI-arvo: 
Ueda (jap. 上田市, Ueda-shi) on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin itäosassa Chikumajoen varrella Uedan altaan keskellä. Kaupunkia ympäröivät korkeat ylänkö- ja vuoristoalueet: etelässä Utsukushigaharan ylänkö, pohjoisessa Sugadairan ylänkö ja Azumayavuori. Koillisessa kaupunki rajautuu Gunman prefektuuriin. Uedassa on 156 098 asukasta (kesäkuussa 2020) ja sen pinta-ala on 552,04 neliökilometriä.
Ueda kehittyi vuodesta 1583 lähtien Sanada Masayukin perustaman Uedan linnan aluskaupunkina. Myöhemmin Edo-kaudella se oli myös yksi Hokkoku-kaidō-tiereitin postiasemista. Kaupunkiin kehittyi silkin tuotantoa ja kehruuteollisuutta, myöhemmin toisen maailmansodan jälkeen elektroniikka-, kone- ja elintarviketeollisuutta. Kaupunkioikeudet osana Japanin nykyistä kunnallishallintoa Ueda sai vuonna 1919. Sittemmin se on kasvanut lukuisten kuntaliitosten kautta. Kaupungin alue laajeni kolminkertaiseksi vuonna 2006, kun siihen liitettiin Marukon ja Sanadan maaseutukaupungit sekä Takeshin kyläkunta. Kaupunkiin kuuluvilla maaseutualueilla viljellään riisin lisäksi hedelmiä, kasviksia ja koristekukkia. Myös turismi on merkittävä elinkeino: matkailijoita kaupunkiin houkuttelevat esimerkiksi laskettelukeskukset sekä Bessho-onsenin ja Kakeyu-onsenin kuumat lähteet.
Uedan rakennettuun kulttuuriperintöön kuuluvat esimerkiksi Uedan linnan rauniot, Shinanon provinssin entinen provinssitemppeli eli Shinano Kokubun-ji ja Anraku-jin buddhalainen temppeli, jonka Kamakura-kaudella rakennettu pagodi on valittu Japanin kansallisaarteeksi. Koska Chikumajoen vasemmalla rannalla sijaitsee lukuisia muitakin buddhalaisia temppeleitä, joilla on yhteys Kamakura-sotilashallintoon, aluetta on nimitetty ”Shinanon Kamakuraksi”. Näitä ovat muun muassa Jōraku-ji, Zensan-ji, Chūzen-ji ja Kitamuki-kannon. Kaupungissa toimii myös useita museoita. Kaupungin pohjoisosa kuuluu Jōshin’etsun kansallispuistoon, lounaisosa vuorostaan Yatsugatake-Chūshin-kōgenin puolikansallispuistoon. Uedaa palvelevat suurnopeusjunayhteys Hokuriku Shinkansen, Shinano-rautateiden Shinano-rautatielinja ja Ueda-rautateiden Bessho-linja.
Kuvia

Yanagimachin kaupunginosaa
Bessho-onsenin katukuvaa
Anraku-jin pagodi
Shinano Kokubun-ji
Ozawan puuveistosten taidemuseo
Aiheesta muualla

Kuvia tai muita tiedostoja aiheesta Ueda Wikimedia Commonsissa
Kaupungin internetsivut (japaniksi)
Pöytäjääkiekko

Stigan valmistama pöytäjääkiekkopeli.
Pöytäjääkiekon pelaaja
Pöytäjääkiekon pelaajia
Pöytäjääkiekko on jääkiekkoon perustuva pöytäpeli. Peli koostuu jääkiekkokaukalon pienoismallista, jolla kaksi pelaajaa liikuttaa kumpikin kuutta pelaajaa pöydän alla kulkevien tikkujen avulla. Kiekkokaukaloita on useita erilaisia, mutta lajin kansainvälisen katto-organisaation, ITHF:n, peleissä käytetään ruotsalaisen Stigan valmistamaa mallia. Pöytäjääkiekossa yksi ottelu kestää viisi minuuttia, ja jokaisessa turnauksessa yksittäinen kilpailija pelaa kymmeniä otteluita.
Vuonna 1992 perustettu Suomen pöytäjääkiekkoliitto (SPJKL) järjestää lajin kansallisia turnauksia, lähettää kansallisen rankingin perusteella maajoukkueen MM-kisoihin, ja pitää yhteyttä tiedotusvälineisiin, sponsoreihin ja muiden maiden lajijärjestöihin. Vuodessa SPJKL järjestää seitsemän kansallista ranking-turnausta, mukaan lukien pöytäjääkiekon SM-kisat, ympäri Suomea.
Sääntöjä > Pelilaudat

Virallisissa pöytäjääkiekkoturnauksissa täytyy käyttää Stigan valmistamia lautoja
Maaleissa olevat muoviset kupit täytyy poistaa (yleensä ne korvataan kankaisilla pusseilla)
Pelit täytyy jotenkin kiinnittää pöytään, jolla ne ovat
Pelaaja saa laittaa vastustajan maaliin "härpäkkeen" (väline jonka pitäisi vähentää kiekkojen kimpoamista pois maalista), mutta tässä tapauksessa hänen on annettava vastustajan laittaa hänen maaliinsa samanlainen.
Sääntöjä > Pelaajafiguurit

Virallisissa turnauksissa on käytettävä Stiga Play Off-pelin figuureja
ITHF sallii kuitenkin muunlaisten figuurien käytön, kunhan siihen esitetään hyvä syy.
Sääntöjä > Ottelut

Jokainen ottelu kestää viisi (5) minuuttia
Peliaikaa ei pysäytetä, vaikka kiekko lentäisi ulos kentältä
Kaikissa otteluissa on käyttettävä ajan mittaamiseksi ääninauhaa
Ottelun alkaminen on ilmoitettava selkeällä äänimerkillä, joka kuuluu 15–30 sekuntia ennen pelin alkua. Ottelun aikana pitää kuulua tietyin väliajoin, kuten 60 sekunnin välein selkeä äänimerkki, ja musiikin pitää merkitä ottelun viimeiset 30 sekuntia. Ottelu päättyy selkeään äänimerkkiin
Jos ottelu joudutaan jostain syystä keskeyttämään, kaikki ennen keskeytystä tapahtuneet maalit ovat voimassa, kun peli jatkuu
Jos pelaaja ei saavu otteluun ensimmäisten 30 sekunnin kuluessa, hänet merkitään automaattisesti luovuttaneeksi
Pelaaja voi luovuttaa kesken ottelun, mutta sitten hän menettää kaikki tekemänsä maalit ja vastustaja saa merkitä itselleen viisi (5) maalia lisää
Kun ottelu päättyy pudotuspelivaiheessa tasan, siitä pelataan jatko-aika. Se alkaa uudella aloituksella. Ensimmäisen maalin tehnyt pelaaja voittaa ottelun